# Официален вестник C 256/2022

| | ISSN 1977-0855 |
| --- | --- |
| Официален вестник
  на Европейския съюз | C 256 |
| | |
| Издание на български език | Информация и известия | Година 654 юли 2022 г. |

ISSN 1977-0855

Официален вестник

на Европейския съюз

C 256

Издание на български език

Информация и известия

Година 654 юли 2022 г.

---

| Съдържание | Страница |
| --- | --- |
| | IV   Информация |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Европейски парламент |
| 2022/C 256/01 | Решение на Бюрото на Европейския парламент от 6 юни 2022 г. за изменение на Мерките по прилагане на Устава на членовете на Европейския парламент | 1 |

Съдържание

Страница

IV   Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейски парламент

2022/C 256/01

Решение на Бюрото на Европейския парламент от 6 юни 2022 г. за изменение на Мерките по прилагане на Устава на членовете на Европейския парламент

1

---

| BG | |
| --- | --- |

BG

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейски парламент

| 4.7.2022 | BG | Официален вестник на Европейския съюз | C 256/1 |
| --- | --- | --- | --- |

4.7.2022

BG

Официален вестник на Европейския съюз

C 256/1

---

РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ

от 6 юни 2022 г.

за изменение на Мерките по прилагане на Устава на членовете на Европейския парламент

(2022/C 256/01)

БЮРОТО НА ЕВРОПЕЙСКИЯ ПАРЛАМЕНТ,

като взе предвид Договора за функционирането на Европейския съюз, и по-специално член 223, параграф 2 от него,

като взе предвид Устава на членовете на Европейския парламент (1),

като взе предвид член 25 от Правилника за дейността на Европейския парламент,

като има предвид, че:

| (1) | В съответствие с член 69, параграф 2 от Мерките по прилагане на Устава на членовете на Европейския парламент (2) (наричани по-долу „Мерките по прилагане“) максималната месечна сума за поемане на разноски за лични парламентарни сътрудници, посочена в член 33, параграф 4 от Мерките по прилагане, се индексира при необходимост всяка година от Бюрото въз основа на общия показател, установен от Евростат за измерване на промяната в издръжката на живота на длъжностните лица на ЕС (наричан по-долу „общ показател“) съгласно член 65 и в съответствие с приложение XI към Правилника за длъжностните лица на Европейския съюз и Условията за работа на другите служители, установени с Регламент (ЕИО, Евратом, ЕОВС) No 259/68 на Съвета (3) (наричани по-долу „Правилник за длъжностните лица“). Това индексиране обикновено се определя от Бюрото през декември и може да се прилага със задна дата от месец юли на годината, за която се отнася показателят. |
| --- | --- |

(1)

В съответствие с член 69, параграф 2 от Мерките по прилагане на Устава на членовете на Европейския парламент (2) (наричани по-долу „Мерките по прилагане“) максималната месечна сума за поемане на разноски за лични парламентарни сътрудници, посочена в член 33, параграф 4 от Мерките по прилагане, се индексира при необходимост всяка година от Бюрото въз основа на общия показател, установен от Евростат за измерване на промяната в издръжката на живота на длъжностните лица на ЕС (наричан по-долу „общ показател“) съгласно член 65 и в съответствие с приложение XI към Правилника за длъжностните лица на Европейския съюз и Условията за работа на другите служители, установени с Регламент (ЕИО, Евратом, ЕОВС) No 259/68 на Съвета (3) (наричани по-долу „Правилник за длъжностните лица“). Това индексиране обикновено се определя от Бюрото през декември и може да се прилага със задна дата от месец юли на годината, за която се отнася показателят.

| (2) | Съгласно горепосочените разпоредби на Правилника за длъжностните лица междинно актуализиране на номиналните възнаграждения и пенсиите на длъжностните лица и пенсионираните служители на ЕС се задейства от размер на инфлация от ± 3,0 % или повече за шестмесечния период от юни до декември на предходната календарна година. За периода от 1 юли 2021 г. до 1 януари 2022 г. общият показател е определен на 103,5, което показва размер на инфлация от + 3,5 %. Тъй като тази промяна надвишава прага от 3 %, се изисква актуализация, считано от 1 януари 2022 г. |
| --- | --- |

(2)

Съгласно горепосочените разпоредби на Правилника за длъжностните лица междинно актуализиране на номиналните възнаграждения и пенсиите на длъжностните лица и пенсионираните служители на ЕС се задейства от размер на инфлация от ± 3,0 % или повече за шестмесечния период от юни до декември на предходната календарна година. За периода от 1 юли 2021 г. до 1 януари 2022 г. общият показател е определен на 103,5, което показва размер на инфлация от + 3,5 %. Тъй като тази промяна надвишава прага от 3 %, се изисква актуализация, считано от 1 януари 2022 г.

| (3) | Тази актуализация се отнася и до възнагражденията на акредитираните парламентарни сътрудници (АПС) на членовете на ЕП, които са обхванати от Правилника за длъжностните лица. Тъй като възнагражденията на акредитираните парламентарни сътрудници се изплащат от максималната месечна сума за поемане на разноски за лични сътрудници на разположение на всеки член на ЕП, е необходимо да се актуализира съответно тази максимална месечна сума. |
| --- | --- |

(3)

Тази актуализация се отнася и до възнагражденията на акредитираните парламентарни сътрудници (АПС) на членовете на ЕП, които са обхванати от Правилника за длъжностните лица. Тъй като възнагражденията на акредитираните парламентарни сътрудници се изплащат от максималната месечна сума за поемане на разноски за лични сътрудници на разположение на всеки член на ЕП, е необходимо да се актуализира съответно тази максимална месечна сума.

| (4) | Във връзка с това Комисията определи ставката на корекция за периода от януари до юни 2022 г. в размер на 2,4 %. Следователно максималната месечна сума за поемане на разноски за лични парламентарни сътрудници следва да се увеличи на 26 734 EUR, считано от 1 януари 2022 г. |
| --- | --- |

(4)

Във връзка с това Комисията определи ставката на корекция за периода от януари до юни 2022 г. в размер на 2,4 %. Следователно максималната месечна сума за поемане на разноски за лични парламентарни сътрудници следва да се увеличи на 26 734 EUR, считано от 1 януари 2022 г.

ПРИЕ НАСТОЯЩОТО РЕШЕНИЕ:

Член 1

В член 33 от Мерките по прилагане параграф 4 се заменя със следното:

„4.   Максималната месечна сума за поемане на разноски за всички сътрудници, посочени в член 34, е в размер на 26 734 EUR, считано от 1 януари 2022 г.“

Член 2

Настоящото решение влиза в сила в деня след публикуването му в Официален вестник на Европейския съюз.

Настоящото решение се прилага от 1 януари 2022 г.

---

(1)  Решение 2005/684/ЕО, Евратом на Европейския парламент от 28 септември 2005 година за приемане на Устав на членовете на Европейския парламент (OВ L 262, 7.10.2005 г., стр. 1).

1

(2)  Решение на Бюрото на Европейския парламент от 19 май 2008 г. и от 9 юли 2008 г. за установяване на мерки по прилагане на устава на членовете на Европейския парламент (ОВ C 159, 13.7.2009 г., стр. 1).

2

(3)  ОВ L 56, 4.3.1968 г., стр. 1.

3

---